Canpo San Trovazo Canpo San Trovaso el ze un canpo de Venesia situà inte'l sestièr de Dorsoduro. El ze considarà un łogo pitoresco e ùnego anca par ła visinansa ad uno dei ben pochi cantieri de góndołe restài in sità, sensa dubio el pi conosùo e de fàsiłe aceso anca par i foresti: el scuero de San Trovaso. Anca ła só strutura ła ze destrania, pa'l fato che da na parte el se zviłupa so do livèłi e da cheł'altra ła prezenta na picoła zona verde. A cavało de 'ste do bande se łeva ła pontificàl cieza de San Trovazo. No ghe ze tanti pałasi che i se afasa so'l canpo, che i ga do bande dełimitàe da l'acua, tutociò va recordà ła fasàda gòtica de Pałaso Barbarigo Nani Mocenigo, che'l varda verso Canpo San Trovazo da ła fondamenta raversa. El só strànbo nome el ze nasùo da ła misiàda de cueło de do santi, i santi Gervasio e Protasio, par cui ze stà dedicà anca un canpièło cua visin.